פעולה 4- מערך עיבוד - מה למדתי על עצמי

מטרות הפעולה:
1. החניכים יבינו מה עברו השנה.
2. החניכים ייידמיינו את התוצר שלהם.
3. החניכים יתחילו לעבוד על התוצר שלהם.

מהלך הפעולה:

1. סבב מה נשמע (10 דקות)

כל חניך יספר מה שלומו ואיך היה היום שלו.

1. פתיחה (20 דקות)

נחלק לכל חניך את הקטע הבא:

אם אני אני כי אתה אתה,

ואתה אתה כי אני אני,

אז אני לא אני ואתה לא אתה.

אבל אם אני אני כי אני אני,

ואתה אתה כי אתה אתה,

אז אני אני ואתה אתה.

נבקש שני מתנדבים ולהם נביא 2 קטעים המודגשים כך:

אם אני אני כי אתה אתה,

ואתה אתה כי אני אני,

אז אני לא אני ואתה לא אתה.

אבל אם אני אני כי אני אני,

ואתה אתה כי אתה אתה,

אז אני אני ואתה אתה.

חניך 1 מקריא את המשפטים המודגשים בכתום, חניך 2 מקריא את המשפטים המודגשים בירוק, ואת המשפטים הנותרים הם מקריאים ביחד.

חוזרים לשבת ונשאל את כולם:

* מי יכול להסביר במילים שלו את הכוונה של הקטע הזה?
* מישהו הבין את הקטע באופן שונה?
* מה ניתן ללמוד מהקטע?

כל אחד מאיתנו שונה ומיוחד ולכן כל אחד מאיתנו עבר השנה תהליך שונה ולבסוף גם יכין תוצר שונה.

1. תחילת עבודה על התוצרים האישיים (20 דקות)

נפזר על הרצפה דפים עם כל המיומנות שלמדנו השנה (בניית מצגות, תכנון מטרות, יוזמה, חידוש דבר קיים/ישן, יצירתיות, חדשנות, מומלץ להוסיף כמה שיותר מיומנות שכל קבוצה למדה בתהליך שלה, זה יעזור ויקל על החניכים).

בנוסף, נפזר על הרצפה חומרי יצירה, פלקטים, כלי כתיבה, צבעים, מדבקות, שמות של פעולות מהשנה. ובחדר נדאג שיהיו מחשבים, אם יש אפשרות גם מצלמות.

נבקש מכל חניך לחשוב על דרך יצירתית וייחודית שמתאימה לו, שבה הוא רוצה לסכם את השנה ואת התהליך שהוא עבר. אין חוקים, אין מותר ואסור, כל מה שמרגיש להם יכול להיות תוצר. חשוב לתת לחניכים תחושת מסוגלת, לפתוח להם את הדמיון, להזכיר להם את התהליך שעברו ולדחוף אותם לצאת מאזור הנוחות ועם כל הקושי להתחיל לעבוד על תוצר אישי.